שרון סטון

שרון וון סטון (באנגלית: Sharon Vonne Stone; נולדה ב-10 במרץ 1958) היא שחקנית קולנוע, דוגמנית ומפיקה אמריקאית. סטון נולדה במידוויל, פנסילבניה שבארצות הברית, למשפחה מרקע נוצרי-קתולי. סטון היא השנייה מבין ארבעה ילדים להוריה, רואת חשבון ותעשיין. ב-1975 סיימה סטון את לימודיה בתיכון סגרטאון (Saegertown), לאחר שלמדה בתוכנית לימודים מואצת בשיתוף פעולה עם אוניברסיטת אדינבורו בפנסילבניה, אליה התקבלה לאחר מכן. ב-1977 עזבה סטון את מידוויל ועברה עם דודתה לניו ג'רזי, על מנת לפתוח בקריירת דוגמנות. עוד קודם לכן זכתה בתואר "מיס מחוז קרופורד" (Miss Crawford County). לאחר ארבעה ימים בניו ג'רזי הוחתמה על ידי סוכנות הדוגמנות "פורד מודלס" בניו יורק. לאחר מכן, עבדה מספר שנים בדוגמנות, הופיעה בפרסומות בטלוויזיה לברגר קינג, קלאירול ומייבילין. אחר כך עברה לאירופה ועבדה כדוגמנית בפריז ומילאנו. במשך השנים המשיכה סטון לדגמן, במקביל לקריירת המשחק שלה. בין השאר שימשה פרזנטורית של בית האופנה כריסטיאן דיור, וכיכבה בסרטי פרסומת. בשנת 2008 התנצל בית האופנה דיור על דבריה של סטון כי רעידת אדמה בסין הייתה קשורה ליחסה לטיבטים. בעת שהתגוררה באירופה בתחילת שנות השמונים, החליטה סטון לפתוח בקריירת משחק. היא נבחרה לתפקיד קטן בסרט "אבק כוכבים" (1980), ובהמשך הופיעה בסרטים מכרות המלך שלמה (1985), Allan Quatermain and the Lost City of Gold‏ (1987) ו"ניקו" (1988). בשנת 1990 שיחקה בסרט זיכרון גורלי, סרט מדע בדיוני בבימויו של פול ורהובן בו כיכובה לצידו של ארנולד שוורצנגר. הסרט היה בין הסרטים שוברי הקופות בארצות הברית באותה שנה, וזכה בפרס אוסקר להישג מיוחד באפקטים ויזואליים. בשנת 1991 שיחקה בחמישה סרטים ביניהם הדרמה "יומנו של רוצח שכיר" וסרט המתח-פעולה "שנת האקדח". בשנת 1992 כיכבה במותחן הארוטי "אינסטינקט בסיסי" שוב בבימוי פול ורהובן, שבו הופיעה בעירום מלא, והייתה מועמדת לפרס גלובוס הזהב לשחקנית ראשית על תפקידה כקתרין טראמל. בעקבותיו, בשנת 1993, כיכבה במותחן ארוטי נוסף, "סליבר". במקביל המשיכה מפעם לפעם בהובלת קמפיינים מסחריים לחברות גדולות. בשנת 1995 שיחקה בסרט הגנגסטרים "קזינו", בבימויו של מרטין סקורסזה. ב-1998, דיבבה את דמותה של הנסיכה בלה בסרט "עבודת נמלים". בשנת 1999, כיכבה בסרט "גלוריה". בשנת 2004 שיחקה בסרטים "פרחים שבורים" ו"אישה חתול". בנוסף, היא גילמה את שילה, עורכת דין סכיזופרנית המאמינה שאלוהים היא אישה שמדברת אליה, בסדרת הדרמה "הפרקליטים". בשנת 2006 שיחקה בסרט "אינסטינקט בסיסי 2", שזכה בארבעה פרסי פטל הזהב, בהם פרס השחקנית הגרועה של השנה, הסרט הגרוע ביותר והתסריט הגרוע ביותר. באותה שנה שיחקה בסרט "אלפא דוג". בשנת 2010, התארחה סטון בארבעה פרקים בסדרה "חוק וסדר: מדור מיוחד". ב-2011, שיחקה בסרט "לארגו וינץ' 2" לצידו של תומר סיסלי. ב-2013 כיכבה בסרט רק ג'יגולו לצידו של וודי אלן ושיחקה בסרט "לאבלייס" המבוסס על חייה של לינדה לאבלייס. בשנת 2014, שיחקה בקומדיה הרוסית "אהבה בעיר הגדולה 3". בשנת 2016 שיחקה בסרט הפעולה "מתח גבוה". בשנת 2017 שיחקה תפקיד קטן בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו. בשנת 2018 כיכבה בקומדיה הרומנטית בשם "All I Wish". כשהציעו לסטון לגלם את אמה של גיבורת הסרט, היא הציעה שתגלם את הגיבורה עצמה בת ה-25. ב-2019, שיחקה בסרט הדרמה קומית, "המכבסה". בשנת 2020, שיחקה בסדרת האימה והמותחן "ראצ'ד" של נטפליקס והתארחה בפרק בסדרה "האפיפיור החדש". ב-2021, שיחקה בסרט "כאן והיום" בכיכובו של בילי קריסטל. בשנת 2022, התארחה בפרק בסדרה "הדיילת" ובהמשך השנה שיחקה בדרמה הרומנטית של נטפליקס "ביוטי" בבימויו של אנדרו דוסונמו. ב-1984 סטון נישאה למפיק הטלוויזיה האמריקאי-יהודי, מייקל גרינבורג. הם נפרדו לאחר שלוש שנים, והתגרשו ב-1990. ב-14 בפברואר 1998 נישאה בשנית לאיש התקשורת האמריקאי-יהודי, פיל ברונשטיין, עורך העיתון "San Francisco Examiner". הם התגרשו בינואר 2004. לזוג ילד מאומץ, לאחר שסטון עברה מספר הפלות ונקבע שלא תוכל ללדת באופן טבעי. לאחר מכן, סטון אימצה ילד נוסף במאי 2005. ב-28 ביוני 2006, סטון אימצה את ילדה השלישי. בשנת 2006 הגיעה סטון לביקור בישראל לכבוד יום האישה הבינלאומי כאורחת מרכז פרס לשלום. ב-2013 הגיעה סטון לביקור בארץ לחגיגות יום הולדת של נשיא המדינה, שמעון פרס. מלבד זאת, חגגה לבנה המאומץ (והמשותף עם גרושה ברונשטיין) בר מצווה בכותל. סטון ידועה במעורבות במאבק נגד מחלת האיידס והמלריה. סטון המירה את דתה אל בודהיזם טיבטי. ב-2001 עברה סטון חוויית סף מוות משמעותית כתוצאה מדימום מוחי תת-עכבישי, שבה עברה שינוי כה גדול עד שהיא מתארת אותו כ"שינוי ה-DNA ממש, אפילו האלרגיות שלי השתנו", ורואה עצמה כאדם חדש. בעדות שמסרה סטון היא מתארת אלמנטים שחוזרים על עצמם בעדויות דומות כגון משיכה אל אור העוטף בטוב ואהבה אין סופית, מפגש עם חברים ומכרים (שנפטרו), איבוד הפחד מהמוות, מתוך הבנה כי יש חיים שמעבר - והם טובים, ועוד. על חווייתה היא העזה לדבר בפומבי רק שנים רבות לאחר מכן, כשנתנה סדרת ראיונות לכלי תקשורת; אז היא אמרה: "הבטתי אל אותם דברים שהיוו את חיי - ולמעשה נשרפתי עד היסוד, אינני יותר שום דבר מאותם דברים", והוסיפה, "מתתי אך המוות איננו דבר רע; אחרי המוות הכל עשיר יותר, טוב יותר, זו התחלה חדשה, כל מוות הוא בעצם לידה". באוקטובר 2023, סטון, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. אבק כוכבים (1980) אלה והאחרים (1981) ברכה קטלנית (1981) לא סתם עוד רומן (1982) - סרט טלוויזיה רצח נערת לוח השנה (1984) - סרט טלוויזיה של ABC מלחמת רצועת וגאס (1984) - סרט טלוויזיה של NBC גירושין נוסח הוליווד (1984) מכרות המלך שלמה (1985) מכרות המלך שלמה 2 (1986) מר וגברת ראיין (1986) - סרט טלוויזיה של ABC תרגיל לשוטרים מתחילים 4: בית ספר למשמר אזרחי (1987) פלדה קרה (1987) דמעות של אהבה (1988) - סרט טלוויזיה מעל החוק (1988) אקשן ג'קסון (1988) מעבר לכוכבים (1989) דם וחול (1989) זיכרון גורלי (1990) הוא אמר, היא אמרה (1991) מספריים (1991) שנת האקדח (1991) בצל הסודות האפלים (1991) יומן של רוצח שכיר (1992) אינסטינקט בסיסי (1992) סליבר (1993) אחרון גיבורי הפעולה (1993) הצטלבות (1994) המומחה (1994) המהירים והמתים (1995) קזינו (1995) נשות השטן (1996) ריקוד אחרון (1996) ספרה (1998) עבודת נמלים (1998) - דיבוב מעל כולם (1998) גלוריה (1999) המוזה (1999) סימפתיקו (1999) אם הקירות האלה היו יכולים לדבר 2 (2000) - סרט טלוויזיה של HBO לאסוף את השברים (2000) ביוטיפול ג'ו (2000) המפתח לפחד (2003) נאמנות זרה (2004) קאט וומן (2004) פרחים שבורים (2005) אלפא דוג (2006) אינסטינקט בסיסי 2 (2006) בובי (2006) כשאדם נופל (2007) אם הייתי יודע הייתי גאון (2007) הרוקטים (2008) 5 דולר ליום (2008) רחובות הדמים (2009) לארגו ווינץ' 2 (2011) גבול פרוץ (2012) לאבלייס (2013) האלים משתוללים (2013) רק ג'יגולו (2013) אהבה בעיר הגדולה 3 (2014) ילד הזהב (2014) מתח גבוה (2015) סאווה: הלב של הלוחם (2015) - דיבוב אמהות ובנות (2016) חופשי בטבע (2017) כל מה שאני רוצה (2017) חי בסרט (2017) המכבסה (2019) בוב דילן במסע הופעות 1975: סרט תיעודי מאת מרטין סקורסזה (2019) מה עם אהבה (2020) כאן והיום (2021) ביוטי (2022) כפיות הכסף (1982) ביי סיטי בלוז (1983) רמינגטון סטיל (1983) מייק האמר של מיקי ספיליין (1984) מגנום, בלש פרטי (1984) טי.ג'יי הוקר (1985) מלחמה וזיכרון (1988) המופע של לארי סנדרס (1994) רוזאן (1995) באושר ועושר: סיפורי אגדות לכל ילד (1999) - דיבוב הפרקליטים (2003) - זוכת פרס אמי לשחקנית אורחת בדרמה גיבורי העיירה (2005) - דיבוב עמק הזאבים (2005) ויל וגרייס (2005) האף (2006) חוק וסדר: מדור מיוחד (2010) הסוכן איקס (2015) פסיפס (2018) דברים טובים יותר (2019) ראצ'ד (2020) האפיפיור החדש (2020) עיר הרצח (2022) הדיילת (2022) מדיה וקבצים בנושא שרון סטון בוויקישיתוף שרון סטון, ברשת החברתית אינסטגרם שרון סטון, ברשת החברתית Goodreads שרון סטון, במסד הנתונים הקולנועיים IMDb (באנגלית) שרון סטון, באתר "אידיבי", מאגר הידע העברי לקולנוע ישראלי ועולמי שרון סטון, באתר AllMovie (באנגלית) שרון סטון, באתר Rotten Tomatoes (באנגלית) שרון סטון, באתר Box Office Mojo (באנגלית) שרון סטון, באתר Metacritic (באנגלית) שרון סטון, במסד הנתונים הקולנועיים KinoPoisk (ברוסית) שרון סטון, באתר MusicBrainz (באנגלית) שרון סטון, באתר Discogs (באנגלית) לין קולינס, תרגום גיורא לשם, הומאז' לשרון סטון, בתוך הבלוג של אלי אשד באתר "רשימות", 23 במאי 2009 אורי קליין, האם היצ'קוק היה מציל את הקריירה של שרון סטון, באתר הארץ, 2 במאי 2014 שירות גלובס, ‏שרון סטון תוביל קמפיין לחברת הקרמיקה הספרדית SALONI תמורת כ-500 אלף יורו, באתר גלובס, 28 באפריל 2008 קמפיין של Dior בכיכובה של שרון סטון בישראל הוקדם עקב ביקורה בארץ, באתר הארץ, 8 במרץ 2006 שירות גלובס, ‏שרון סטון מובילה קמפיין של דיור למוצרי אנטי אייג'ינג, באתר גלובס, 9 במרץ 2006 שירות גלובס, ‏שרון סטון תככב בפרסומות AOL במהלך טקס האוסקר, באתר גלובס, 17 במרץ 2003 נמרוד הלפרן, שרון סטון נכנעה ללחץ של בית האופנה דיור: התנצלה על דבריה כי רעידת האדמה בסין קשורה ליחס לטיבטים, באתר הארץ, 29 במאי 2008 פייננשל טיימס, ‏דיור התנצלה בפני לקוחותיה בסין בעקבות התבטאות של שרון סטון, באתר גלובס, 29 במאי 2008 מאיר שניצר, סרט / למרות שוורצנגר, חדשות, 6 באוגוסט 1990 אבי מרגנשטרן, מר עולם המחר, מעריב, 27 ביולי 1990 ניר קיפניס, ‏האקדח לא מת, באתר גלובס, 21 בנובמבר 2007 איתי שטרן, שרון סטון: הבמאי הבטיח שלא יראו כלום ב"אינסטינקט בסיסי". סטרתי לו כשהבנתי ששיקר, באתר הארץ, 20 במרץ 2021 חגי לוי, יומית משובחת, חדשות, 11 במאי 1992 חגי לוי, סרט / חגי לוי עלוקה נלוזה, חדשות, 30 באוגוסט 1993 ניר קיפניס, ‏הולכים עם שרון לקזינו, באתר גלובס, 15 ביולי 2002 רותה קופפר, הפרקליטה לכלא, באתר הארץ, 19 במאי 2004 סוכנויות הידיעות, שרון סטון נבחרה לשחקנית הגרועה של השנה, באתר הארץ, 24 בפברואר 2007 אורון שמיר, עכבר העיר, "רק ג'יגולו": לפהק כל הדרך לשלישיה, באתר הארץ, 24 באפריל 2014 חן חדד, עכבר העיר, וודי אלן יגלם ג'יגולו המבדר את שרון סטון, באתר הארץ, 7 במרץ 2012 אורי קליין, שרון סטון, בת 60, מגלמת בסרט חדש אשה בת 25. מהפכה?, באתר הארץ, 27 במרץ 2018 שרון סטון מאמצת תינוק, באתר הארץ, 16 במאי 2005 גואל פינטו, שרון סטון תבוא לישראל "ללמוד מקרוב על המצב", באתר הארץ, 4 בפברואר 2006 שי ארזואן, גם הוא פה: רוברט דה נירו בישראל, באתר ynet, 18 ביוני 2013 מערכת גיא פינס, פרסום ראשון: שרון סטון חגגה בר מצווה לבנה בישראל, באתר חדשות 13 (לשעבר ערוץ עשר), 19 במרץ 2013 הדר תדמור, שרון סטון גייסה מיליון דולר בחמש דקות למען המלחמה במחלת המלריה, באתר הארץ, 30 בינואר 2005 סוכנויות הידיעות, שרון סטון גייסה תרומות בדובאי למלחמה באיידס, באתר הארץ, 11 בדצמבר 2007 ראיון של סטון אצל אופרה וינפרי, 2014 Sharon Stone On Surviving Her Brain Aneurysm: ‘I Was Burned To The Ground’ (VIDEO), האפינגטון פוסט, 2017 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)